TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATA

Eperjes Község Önkormányzata Képviselő-testülete a Települési Értéktár Bizottság működési szabályzatát a magyar nemzeti értékek és a hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet (a továbbiakban: Korm. rendelet) 4. § (1) bekezdése alapján a következőképpen határozza meg:

ÁLTALÁNOS RENDELKEZÉS

1. Eperjes Község Önkormányzata Képviselő-testülete a települési értéktár bizottsági teendők ellátásával a Települési Értéktár Bizottságot hatalmazza fel.

A bizottság megnevezése: Települési Értéktár Bizottság

A bizottság székhelye: Eperjes Polgármesteri Hivatal

6624 Eperjes, Petőfi utca 1.

A bizottság létszáma: 3 fő

1. A szabályzat célja a települési helyi értékek körének meghatározása, védelme és megőrzése feltételeinek biztosítása. Települési értéktár a település területén fellelhető nemzeti értékeit tartalmazó gyűjtemény, az Eperjes község szempontjából meghatározó jelentőségű, a községhez való tartozást kifejező egyedi szellemi termék, tárgy, kulturális alkotás, hagyomány, jelkép, természeti érték stb., amelyet a Települési Értéktár Bizottság annak minősít.
2. A bizottság tagjainak száma 3 fő, értéktár bizottságként eljárva munkájába egyéb külső szakértőket vonhat be, így például a helyi közművelődés szakmai feladatellátásban résztvevőket, továbbá a nemzeti és megyei értékek gyűjtésével, megőrzésével, hasznosításával foglalkozó országos és területi illetékességű szakmai és civil szervezeteket.
3. A tagok tevékenységüket társadalmi megbízatásként, díjazás nélkül látják el.

TELEPÜLÉSI ÉRTÉKTÁR BIZOTTSÁG

FELADAT ÉS HATÁSKÖRE

A bizottság feladat- és határkörét a magyar nemzeti értékekről és a hungarikumokról szóló 2012. évi

XXX. törvény, valamint a Korm. rendelet tartalmazza.

1. A Települési Értéktár Bizottság feladata:
   * a helyi települési értékek megőrzéséről és szélesebb körben történő megismertetéséről való gondoskodás (pl. évente, a gyűjtemény közzététele a helyi sajtó vagy az önkormányzati honlap útján stb.)
   * a helyi települési értékek körének meghatározása, szükség szerint módosítása, a Települési Helyi Értékek Gyűjteményének összeállítása,
   * a döntés a Települési Értéktár Bizottság rendelkezésére álló pénzeszközök felhasználásáról, évente – legkésőbb minden év január 31. napjáig – a képviselő-testület tájékoztatása,
   * Hungarikumok Gyűjteményébe való felvételre való javaslattétel.
2. A Települési Értéktár Bizottság feladatkörében eljárva a bizottság elnökének feladata:
   * a bizottság ülésének összehívása, vezetése,
   * a bizottság döntéseinek nyilvántartása, közzétételéről való gondoskodás,
   * a bizottság képviselete külső állami, önkormányzati, társadalmi, gazdasági szervek, szervezetek előtt,
   * a települési értéktárba felvett alkotások megyei értéktár részére történő továbbítása.

A BIZOTTSÁG MŰKÖDÉSI SZABÁLYAI

1. A Települési Értéktár Bizottság szükség szerint, de fél évente legalább egy alkalommal ülésezik és évente, legkésőbb minden év január 31. napjáig beszámol a tevékenységéről a képviselő- testületnek.
2. A települési értékké minősítéshez a jelenlévők több mint felének egybehangzó szavazata szükséges.
3. A Települési Értéktár Bizottság működéséhez és feladatainak ellátásához szükséges pénzügyi, tárgyi feltételeket a helyi önkormányzat – az általa jóváhagyott éves munka- és pénzügyi tervre figyelemmel – maga biztosítja.
4. A Települési Értéktár Bizottság működésével kapcsolatos adminisztratív teendők, szervezési feladatok ellátásáról az Eperjesi Polgármesteri Hivatal gondoskodik.

A JAVASLATTÉTEL ÉS DÖNTÉS SZABÁLYAI

1. Helyi értékké nyilvánításra a polgármesterhez címezve, írásban bárki javaslatot tehet, amelyet indokolni, szükség és lehetőség szerint dokumentálni köteles. A javaslattétel tartalmára és

formájára vonatkozóan a Korm. rendelet 9. § (1) bekezdése, továbbá a 9. § (3) bekezdése az irányadó.

1. A beérkezett javaslatot a Települési Értéktár Bizottság vizsgálja meg, a javaslattevőt szükség szerint hiánypótlásra szólítja fel. Amennyiben a javaslattevő a hiánypótlásnak a megállapított határidőig nem tesz eleget, a bizottság érdemi tárgyalás nélkül az indítványt elutasítja. Az elutasítás nem akadálya annak, hogy a javaslattevő az értéktárba történő felvételt ismételten indítványozza.
2. Az értéktárba való felvételről a javaslat beérkezését követő 90 napon belül, a 8. pontban írt szavazati aránnyal a Települési Értéktár Bizottság dönt, melyről a javaslattevőt írásban értesíti.

NYILVÁNTARTÁS ÉS KÖZZÉTÉTEL

1. A Települési Értéktár Bizottság által az értéktárba felvett értékek adatait a Korm. rendelet

17. §. (1) bekezdésében írt tartalommal – szakterületenkénti kategóriák szerint elkülönítve – kell nyilvántartani.

1. A helyi települési értéktár nyilvántartott adatait – az értéktárba való felvételről szóló döntést 8 napon belül – az önkormányzat honlapján kell közzétenni.